Държавен вестник, бр. 63, 2011 г., стр. 135

БРОЙ  63	
Д Ъ Р Ж А В Е Н  В Е С Т Н И К 	
СТР.  135  
5. подготовка, инструктаж и определяне 
тактиката на действие на личния състав, 
включително при инциденти;
6. организиране управлението на охраната;
7. контрол по изпълнението и оказване 
на помощ;
8. отчет и анализ на резултатите от дей-
ността.
Чл. 12. (1) Проверките за контрола на охра-
ната по чл. 7, ал. 2 ЗВП се осъществяват чрез 
охранително обследване или други дейности 
за установяване фактическото състояние на 
охраната, осигуреното чрез нея или необходимо 
ниво на сигурност, защитеност и надеждност 
и набелязване на мерки и препоръки за оси-
гуряването или подобряването му.
(2) При извършване на охранително об-
следване се извършва цялостно проучване 
на съответния обект с оглед осигуряване на 
физическата защита, системите за видеонаб-
людение и сигнално-охранителната техника, 
надеждност на охраната и набелязване на 
мерки за предотвратяване на престъпления и 
правонарушения, като се установява:
1. видът на обекта и степента на неговата 
режимност;
2. видът и състоянието на прилежащите 
територии, сгради и населени места;
3. начинът, по който е организирана ох-
раната на обекта, осигуреността със сили и 
средства;
4. текущото състояние на организираната 
физическа охрана – огради, осветление, ук-
репване и заключване на складови райони, 
наличие и функциониране на сигнално-охра-
нителна техника и други;
5. организацията на пропускателния ре-
жим – пешеходен и за транспортната и бро-
нетанковата техника;
6. други особености на обследвания обект 
и организацията на охраната му.
(3) Проверките се извършват по инициатива 
на службата или по искане на съответните 
командири (началници, ръководители).
(4) За извършено охранително обследване 
се изготвя протокол, в който се описват уста-
новените факти и обстоятелства и направените 
изводи и оценки. Екземпляр от протокола се 
предоставя на съответния командир (началник, 
ръководител), който в едномесечен срок от 
получаването му взема необходимите мерки 
за осигуряване или подобряване на охраната 
и уведомява службата.
(5) За извършените проверки се изготвя 
доклад до директора на служба „Военна поли-
ция“ или до определени от него длъжностни 
лица, в който се описват времето и мястото 
на проверката, обектът, чиято охрана е про-
верена, присъствалите длъжностни лица, уста-
новеното фактическо състояние на охраната, 
както и предложения за подобряването или 
осигуряването є.
(6) За установени нарушения по Закона за 
частната охранителна дейност се уведомяват 
компетентните органи на Министерството на 
вътрешните работи.
Чл. 13. (1) Информационната дейност по 
чл. 8, ал. 1 ЗВП се извършва с цел:
1. осигуряване на информационните потреб-
ности на службата;
2. предоставяне информация на минис-
търа на отбраната за състоянието на реда и 
сигурността във и на Министерството на от-
браната, структурите на пряко подчинение на 
министъра на отбраната и Българската армия 
и рисковете за тях;
3. предоставяне информация на органи на 
държавната власт и държавното управление, 
на началника на отбраната, на командири и 
началници на военни формирования, както и 
на други държавни органи, организации и лица 
в случаите, определени в закон;
4. предоставяне на информация на други 
служби за сигурност и служби за обществен 
ред съобразно компетентността им.
(2) Информационната дейност се основава 
на информацията:
1. отразена или подлежаща на отразяване в 
информационни носители, изготвени от органите 
на служба „Военна полиция“;
2. отразена в информационни носители, 
изготвени и предоставени от други държавни 
органи, организации, юридически лица и граж-
дани, както и от специализираните служби на 
чужди държави, с които Република България 
има подписани спогодби за сътрудничество.
(3) Забранява се събирането на информация 
за лица единствено по: расов признак или ет-
нически произход; политически, религиозни и 
философски убеждения; членство в политически 
партии, организации, сдружения с религиозни, 
философски, политически или синдикални цели; 
за здравето или сексуалния им живот.
(4) От информационните регистри може да 
се извършва обмен на данни с информационни 
регистри (фондове) на другите служби за си-
гурност и служби за обществен ред, органите 
на съдебната власт и с други държавни органи.
(5) Директорът на служба „Военна полиция“ 
определя реда за създаване, експлоатиране и 
контрол на информационните регистри в служ-
бата, включително тези, в които в съответствие 
с чл. 8, ал. 7 ЗВП се съхраняват и обработват 
лични данни, и правилата за сигурност при 
обработката, съхранението и архивирането на 
информацията и данните в тях.
(6) Заличаването на лични данни се извършва 
със заповед на директора на служба „Военна 
полиция“ по мотивирано предложение на ръ-
ководителя на структурното звено, в което се 
обработват данните, за всеки отделен случай.
Чл. 14. (1) За осъществяване на противо-
пожарен контрол по чл. 9 ЗВП се извършват 
следните видове проверки: